הצלחת הניתוח תלויה מאד בבחירת המטופל המתאים לניתוח מסוג זה.על המטופל לעמוד במספר קריטריונים אשר שמירה עליהם מקטינה את מידת הסיבוכים:
על קרנית העין של המטופל להיות בריאה, סדירה ובעלת עובי המאפשר את ביצוע החתך. על מספר המרשם למשקפיים להיות יציב וללא תנודות בשנה האחרונה.
על המטופל להיות ללא מחלות רקע כלליות מסוג מחלות עור או רקמת חיבור (שכן עלול להשפיע על הליך הריפוי בעין). מחלות רקע כגון סוכרת או יתר לחץ דם אינן מהוות התוויות נגד לביצוע הניתוח אולם רוב המנתחים מעדיפים להימנע, בכדי שלא לגרום לנזק מיותר בעין, שממילא עשויה להסתבך עקב מחלת הרקע.